Antoni Piechniczek (rodz. 3 moja 1942 we Chorzowie) - ślōnski fusbalok, tryner fusbalowy a politiker. Na fusbalplacu zauobycz groł kej pōmager abo prawy ôbrōńca. Kej fusbalok we 1968 zostoł majstrym Polski ze Ruchym Chorzōw. We 1972 ôstoł trynerym. Nojsamprzōd trynowoł pora ślōnskich manszaftōw aż we 1981 przejōn polsko reprezyntacyjo. Zakwalifikowoł sie z ńōm na mistrzostwa świata we 1982 roku a niyskorzi zajōn na nich 3. plac po ôstatnim szpilu wygranym ze Francyjōm. Na nostympnych mistrzostwach świata ôdpod we 1/8 finołu. We 1986 poszoł do Górnika Zobrze kaj po roku wygroł majstra Polski. Potym pojechoł do Tōnezyje kaj we 1988 i 1989 bōł trynerym reprezyntacyje. Trynersko kariera kontiuowoł do 2001 roku. Mo trzech bajtli. Biogram na zajcie Polskego Senatu (VII kadencyjo)